เรื่องร้องเรียน (ถนน,ร้องเรียน,เสียงรบกวน) วันที่ 2023-03-07 02:10:38 — แขวงสะพานสูง เขตสะพานสูง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009144
ขอให้แก้ไขปัญหาเสียงดังจากการดูฟุตบอล บริเวณร้านกาแฟ หมู่บ้านคลัสเตอร์ เฮ้าส์ ซอยเคหะร่มเกล้า 78 แยก 1 (มิสทีน) ถนนราษฎร์พัฒนา แขวงราษฎร์พัฒนา เขตสะพานสูง กรุงเทพมหานคร จุดสังเกตอยู่ภายในซอยเคหะร่มเกล้า 78 แยก 1 (มิสทีน) ตรงข้างกับทีวี ธันเดอร์ โดยให้เข้าไปภายในแยก 1 ระยะทางประมาณ 200 เมตร จะพบกับหมู่บ้านคลัสเตอร์ เฮ้าส์ และด้านขวาจะพบกับร้านกาแฟ ลักษณะเป็นทาวน์เฮ้าส์ 2 ชั้น ได้ทำการเปิดเป็นร้านกาแฟ เบเกอรี่ธรรมดา ตั้งอยู่เป็นร้านแรกของหมู่บ้านคลัสเตอร์ เฮ้าส์ ติดกับถนน (ข้อมูลตามผู้ร้องแจ้ง) ด้านหน้าจะมีป้ายชื่อร้านกาแฟ ติดตั้งอย่างชัดเจน (ไม่ทราบรายละเอียดของทางเจ้าของร้าน) เนื่องจากผู้ร้องแจ้งว่าร้านกาแฟดังกล่าว เปิดให้บริการเป็นประจำทุกวัน ตั้งแต่ช่วงเวลาประมาณ 08.00 - 22.00 น. (ช่วงเช้าจะเปิดขายกาแฟ) แต่ในช่วงเย็นเวลาประมาณ 17.00 น. เป็นต้นไป ร้านกาแฟดังกล่าวจะเปิดจำหน่ายเบียร์ เครื่องดื่มแอลกอฮอล์ และจำหน่ายเครื่องดื่มเล็กน้อย แล้วช่วงเวลาประมาณ 21.00 น. ไปจนถึงช่วงเวลาประมาณ 23.00 - 00.00 น. ก็มักจะมีวัยรุ่นเข้ามานั่งทำการดูฟุตบอล และนั่งดื่มเครื่องดื่มแอลกอฮอล์ที่ร้านกาแฟดังกล่าว ไม่ทุกวัน เฉลี่ยเดือนละประมาณ 10 ครั้ง ส่งเสียงดังรบกวน ก่อความเดือดร้อนรำคาญเป็นอย่างมากมาแล้วเป็นระยะเวลาประมาณ 2-3 เดือน โดยล่าสุดปัจจุบัน (วันที่ 6 เดือนมีนาคม 2566) เวลาประมาณ 01.06 น. (ระบุช่วงเวลาตามที่ผู้ร้องติดต่อเข้ามาแจ้งเรื่อง) ผู้ร้องแจ้งว่ายังคงได้รับความเดือดร้อนจากการมีวัยรุ่นเข้ามาทำการดูฟุตบอลที่ร้านกาแฟดังกล่าวอยู่เช่นเดิม ผู้ร้องจึงขอให้ทางหน่วยงานที่เกี่ยวข้องแก้ไขปัญหาเสียงดังจากการดูฟุตบอล เพื่อบรรเทาความเดือดร้อน ประกอบกับผู้ร้องแจ้งว่าร้านกาแฟดังกล่าวจะตั้งหันข้าง แต่ทางร้านกาแฟจะไม่อนุญาตให้บุคคลอื่นเข้ามาทำการจอดรถได้ เพราะทางร้านกาแฟจะเอาไว้ขายของ แต่ผู้ร้องเห็นว่าสำหรับกรณีดังกล่าวนั้น ได้สร้างความเดือดร้อนรำคาญให้แก่ประชาชนในละแวกแถวนี้เป็นอย่างมาก เพราะบริเวณดังกล่าวเมื่อก่อนจะเป็นหมู่บ้านที่เงียบ และเป็นพื้นที่สาธารณะ ประชาชนทุกคนก็มีสิทธิที่จะใช้จอดรถได้ แต่ร้านกาแฟดังกล่าวมีอภิสิทธิ์ ได้มาบอกแจ้งเจ้าของบ้านทุกๆบ้านแถวนี้ ว่าห้ามไปจอด ซึ่งผู้ร้องเห็นว่าไม่ถูกหลัก เพราะตั้งแต่ที่ร้านกาแฟเข้ามาเปิดบริเวณนั้น หมู่บ้านก็ไม่เงียบสงบอีกเลย จึงเกิดปัญหาต่างๆตามมา (ข้อมูลตามผู้ร้องแจ้ง) ดังนั้นผู้ร้องจึงประสงค์ให้ทางหน่วยงานที่เกี่ยวข้องแก้ไขปัญหาดังกล่าวด้วย เพื่อบรรเทาความเดือดร้อนให้แก่ประชาชนในพื้นที่
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata